2015. gada 22. decembrī Noteikumi Nr. 751

Rīgā (prot. Nr. 68  51. §)

**Noteikumi par statistikas izstrādes, datu iegūšanas, apstrādes, analīzes un izplatīšanas pakalpojumu nodrošināšanas izmaksu apmēru**

Izdoti saskaņā ar
Statistikas likuma

7. panta ceturto daļu

1. Noteikumi nosaka oficiālās statistikas programmā neiekļauto statistikas izstrādes, datu iegūšanas, apstrādes, analīzes un izplatīšanas pakalpojumu (turpmāk – pakalpojums) nodrošināšanas izmaksu apmēru valsts institūcijām.

2. Statistikas iestāde nodrošina valsts institūcijām pakalpojumu, ja, sadarbojoties Valsts pārvaldes iekārtas likumā noteiktajā kārtībā, valsts institūcija apmaksā pakalpojuma izpildes faktiskās izmaksas pilnā apmērā saskaņā ar statistikas iestādes un valsts institūcijas saskaņotu izmaksu aprēķinu.

3. Noteikumi stājas spēkā 2016. gada 1. janvārī.

Ministru prezidente Laimdota  Straujuma

Ekonomikas ministre Dana Reizniece-Ozola